
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 149 


12 Φεβρουάριου 2002 


ΑΠΟΦΑΣΕΙ Σ 

Αριθ. 232967/585 

Ρύθμιση ειδικότερων θεμάτων παροχής βασικών υπηρε¬ 
σιών στον αγροτικό πληθυσμό για την υλοποίηση των 
Ολοκληρωμένων Προγραμμάτων Ανάπτυξης Αγροτι¬ 
κού Χώρου των Περιφερειών της χώρας στο πλαίσιο 
του Επιχειρησιακού Προγράμματος «Αγροτική Ανά¬ 
πτυξη - Ανασυγκρότηση της Υπαίθρου 2000 - 2006». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη τις διατάξεις: 

1. Του Ν.1558/85 «Κυβέρνηση και Κυβερνητικά Όργανα» 
(ΦΕΚ137/Α/26.7.85), όπωςτροποποιήθηκε και ισχύει σήμερα. 

2. Του άρθρου 30 παρ. 4 εδ.γ Ν. 2945/2001 (ΦΕΚ 
223/Α/8.10.2001) σχετικά με την ανάθεση σε τοπικούς φο¬ 
ρείς αγροτικής ανάπτυξης του έργου της παροχής βασι¬ 
κών υπηρεσιών για την αγροτική οικονομία και τον αγρο¬ 
τικό πληθυσμό στο πλαίσιο ολοκληρωμένων προγραμμά¬ 
των αγροτικής ανάπτυξης. 

3. Της 232966/584/23.1.2002 κοινής απόφασης των 
Υπουργών Εθνικής Οικονομίας και Οικονομικών και Γε¬ 
ωργίας σχετικά με την παροχή των βασικών υπηρεσιών 
για την αγροτική οικονομία και τον αγροτικό πληθυσμό 
στο πλαίσιο ολοκληρωμένων προγραμμάτων αγροτικής 
ανάπτυξης 

4. Της αριθ. 1100383/1330/Α0006/31.10.2001 (ΦΕΚ 
1485/Β) κοινή απόφαση του Πρωθυπουργού και του 
Υπουργού Οικονομικών, με την οποία ανατέθηκαν αρμο¬ 
διότητες του Υπουργού Οικονομικών στους Υφυπουρ¬ 
γούς Οικονομικών, αποφασίζουμε: 

Άρθρο 1 

Βασικές υπηρεσίες προς τους δυνητικούς δικαιούχους 

1. Προς τους κατοίκους των αγροτικών περιοχών των 
γεωγραφικών ενοτήτων όπου υλοποιούνται τα Ολοκλη¬ 
ρωμένα Προγράμματα Ανάπτυξης Αγροτικού Χώρου 
(Ο. Π.Α.Α.Χ.) ως δυνητικούς δικαιούχους των προγραμμά¬ 
των αυτών οι Δομές Στήριξης παρέχουν τις ακόλουθες 
υπηρεσίες: 


α. Ευαισθητοποίηση για τα οφέλη, σε ατομικό και συλ¬ 
λογικό επίπεδο, από τη συμμετοχή στα Ο.Π.Α.Α.Χ. 

β. Δημοσίευση των προσκλήσεων εκδήλωσης ενδιαφέ¬ 
ροντος σε κεντρικό, περιφερειακό και τοπικό επίπεδο για 
υποβολή φακέλων υποψηφιότητας για υλοποίηση έργων 
σε συνεννόηση και σύμφωνα με τις οδηγίες της αρμόδιας 
υπηρεσίας του Υπουργείου Γεωργίας 

γ. Πληροφόρηση σχετικά με τις προϋποθέσεις και τους 
όρους συμμετοχής στα Ο.Π.Α.Α.Χ., καθώς και τις υπο¬ 
χρεώσεις που προκύπτουν για τους δικαιούχους των επι¬ 
χορηγήσεων των Ο.Π ,Α.Α.Χ. 

δ. Διάθεση των φακέλων υποψηφιότητας. 

ε. Υποστήριξη αναφορικά με τις διαδικασίες συμμετο¬ 
χής στα Ο.ΠΑ.Α.Χ. (επεξήγηση, συμπλήρωση φακέλου 
υποψηφιότητας). 

στ. Υποδοχή και συγκέντρωση των φακέλων υποψηφιό¬ 
τητας, καθώς και έλεγχο της πληρότητας των απαιτούμε- 
νων δικαιολογητικών. 

ζ. Ενημέρωση των συμμετεχόντων σχετικά με την έγκρι¬ 
ση ή την απόρριψη της πρότασή τους. 

η. Δημοσιοποίηση των αποτελεσμάτων της αξιολόγη¬ 
σης των υποψηφίων. 

θ. Μέγιση διάχυση πληροφοριών που αφορούν τα 
Ο.Π.Α.Α.Χ. καθόλητη διάρκεια υλοποίησηςτου Επιχειρη¬ 
σιακού Προγράμματος «Αγροτική Ανάπτυξη-Ανασυγκρό- 
τηση της Υπαίθρου 2000 - 2006» και των Περιφερειακών 
Επιχειρησιακών Προγραμμάτων σύμφωνα με τις οδηγίες 
του Υπουργείου Γεωργίας. 

2. Οι υπηρεσίες αυτές παρέχονται στον πληθυσμό των 
οικείων γεωγραφικών ενοτήτων με κάθε πρόσφορο μέσο 
(με φυσική παρουσία, με έντυπη μορφή, ηλεκτρονική 
μορφή ή άλλο μέσο επικοινωνίας, σε ατομικό και συλλογι¬ 
κό επίπεδο) και στο χρόνο που απαιτείται για την έγκαιρη 
έναρξη και πρόοδο των προγραμμάτων. 

Άρθρο 2 

Βασικές υπηρεσίες προς τους δικαιούχους 

Στα φυσικά και νομικά πρόσωπα που επιχορηγούνται 
για την υλοποίηση έργων στο πλαίσιο των Ο.Π.Α.Α.Χ. (δι¬ 
καιούχοι) οι Δομές Στήριξης παρέχουν τις ακόλουθες 
υπηρεσίες: 

α. Υποστήριξη των δικαιούχων σε θέματα που σχετίζο¬ 
νται με τη σύμβαση που καταρτίζεται για την υλοποίηση 
του επιχορηγούμενου έργου. 

β. Ενημέρωση, παροχή διευκρινίσεων και συμβουλών 
σχετικά με τις διαδικασίες, την επιχορήγηση και τις προϋ¬ 
ποθέσεις για την είσπραξη αυτής. 

γ. Επιτόπια παρακολούθηση της πορείας υλοποίησης 
του επιχορηγούμενου έργου, επιβεβαίωση τήρησης των 
χαρακτηριστικών των έργων, του χρονοδιαγράμματος 
και του προϋπολογισμένου κόστους, και επεξεργασία και 
υπόδειξη λύσεων σε περίπτωση που ο δικαιούχος αντιμε¬ 
τωπίζει δυσκολίες. 

δ. Τεχνική υποστήριξη του δικαιούχου στη διατύπωση 
αιτημάτων του προς τις εμπλεκόμενες στην υλοποίηση 
του επιχορηγούμενου έργου αρχές. 

Άρθρο 3 

Λοιπές υπηρεσίες 

1. Οι Δομές Στήριξης συμμετέχουν στην αξιολόγηση 
των προτάσεων των υποψηφίων και παρέχουν τεχνική και 
γραμματειακή υποστήριξη στο Υπουργείο Γεωργίας και 
στις αντίστοιχες αρμόδιες υπηρεσίες των Περιφερειών. 

2. Καθ’ όλη τη διάρκεια υλοποίησης των Ολοκληρωμέ¬ 
νων Προγραμμάτων Ανάπτυξης Αγροτικού Χώρου 
(Ο.Π.Α.Α.Χ.) οι Δομές Στήριξης ενημερώνουν την Διεύ¬ 
θυνση Προγραμματισμού και Γεωργικών Διαρθρώσεων 
του Υπουργείου Γεωργίας, την Αρχή Διαχείρισης του Ε.Π. 
«Αγροτική Ανάπτυξη- Ανασυγκρότηση της Υπαίθρου 
2000-2006» καθώς και στις αρμόδιες Υπηρεσίες των Πε¬ 
ριφερειών και στις Αρχές Διαχείρισης των Περιφερεια¬ 
κών Επιχειρησιακών Προγραμμάτων: 

α) σχετικά μετηνπρόοδοτου φυσικού αντικειμένου των 
έργων των γεωγραφικών ενοτήτων της αρμοδιότητάς 
της, τακτικά στο τέλος κάθε ημερολογιακού τριμήνου και 
έκτακτα, όποτε ζητηθεί από τις παραπάνω αναφερόμενες 
υπηρεσίες, 

β) σχετικά με την απορρόφηση των διατεθέντων πόρων 
στα έργα των γεωγραφικών ενοτήτων της αρμοδιότητάς 
της τακτικά σε μηνιαία βάση και έκτακτα, όποτε ζητηθεί 
από τις παραπάνω αναφερόμενες υπηρεσίες, 
γ) σχετικά με τις προσφερθείσες υπηρεσίες της τακτικά 
στο τέλος κάθε ημερολογιακού τριμήνου και έκτακτα, όπο¬ 
τε ζητηθεί από τις παραπάνω αναφερόμενες υπηρεσίες. 

3. Εντός τριμήνου μετά την ολοκλήρωση των οικείων 
Ο.Π.Α.Α.Χ., οι Δομές Στήριξης υποβάλλουν στην αρμόδια 
υπηρεσία του Υπουργείου Γεωργίας και των Περιφερειών 
αναλυτική απολογιστική έκθεση σχετικά με τις προσφερ¬ 
θείσες υπηρεσίες, η οποία κοινοποιείται στο Υπουργείο 
Εθνικής Οικονομίας. 

4. Γ ιατηνπαρακολούθησητηςπορείας υλοποίησηςτων 
έργων που υλοποιούνται στο πλαίσιο των Ο.Π.Α.Α.Χ. οι 
Δομές Στήριξης 

α) τηρούν φάκελο χωριστά για κάθε έργο και 
β) δημιουργούν κατάλληλη μηχανογραφική εφαρμογή 
για την παρακολούθηση των αναλυτικών στοιχείων προό¬ 
δου των έργων σύμφωνα μετις προδιαγραφές που θα δο¬ 
θούν από το Υπουργείο Γεωργίας. 

5. Στο στάδιο της παραλαβής των έργων οι Δομές Στή¬ 
ριξης συμμετέχουν συμβουλευτικά, εφόσοντους ζητηθεί 
από το Υπουργείο Γ εωργίας και από τις Περιφέρειες, στις 


επιτροπές που θα ορισθούν για τον σκοπό αυτό και παρέ¬ 
χουν σε αυτές κάθε πληροφορία και στοιχείο που διαθέ¬ 
τουν σχετικά μετά υλοποιούμενα έργα. 

6. Οι Δομές Στήριξης εισηγούνται στη Διεύθυνση Προ¬ 
γραμματισμού και Γεωργικών Διαρθρώσεων του Υπουρ¬ 
γείου Γ εωργίας, και στις αντίστοιχες αρμόδιες υπηρεσίες 
των Περιφερειών καθώς και στις Διαχειριστικές Αρχές αυ¬ 
τών κατά περίπτωση, εμπεριστατωμένα για κάθε θέμα 
σχετικά με την υλοποίηση των Ο.Π.Α.Α.Χ. των οποίων 
έχουν την ευθύνη, κυρίως όσον αφορά θεσμικές και 
πραγματικές δυσλειτουργίες και προβλήματα, τα οποία 
εντοπίζουν. 

Άρθρο 4 

Περιορισμοί στην ανάληψη έργων 

1. Οι Δομές Στήριξης και τα μέλη του δικτύου τους 
(αντένες) σε περίπτωση που πρόκειται για ανεξάρτητα 
νομικά πρόσωπα, τα στελέχη που απασχολούνται από τη 
Δομή Στήριξης καιτις αντένες στο πλαίσιο των υπηρεσιών 
που περιγράφονται στην παρούσα απόφαση, καθώς και 
τα πρόσωπα που συνδέονται με τα στελέχη αυτά με πρώ¬ 
το βαθμό συγγένειας δεν παρέχουν άλλη υπηρεσία ή έρ¬ 
γο για λογαριασμό ενδιαφερομένου ή υποψήφιου δικαι¬ 
ούχου ή δικαιούχου σε σχέση με προτεινόμενο προς 
ένταξη έργο ή εγκεκριμένο και υλοποιούμενο στα πλαίσια 
Ο.Π.Α.Α.Χ. έργο. 

2. Οι Δομές Στήριξης και τα μέλη του δικτύου τους 
(αντένες) σε περίπτωση που πρόκειται για ανεξάρτητα 
νομικά πρόσωπα, καθώς τα στελέχη που απασχολούνται 
από τη Δομή Στήριξης και τις αντένες στο πλαίσιο των 
υπηρεσιών που περιγράφονται στην παρούσα απόφαση, 
δε μπορούν να είναι τελικοί δικαιούχοι έργων στα πλαίσια 
των οικείων Ο.Π.Α.Α.Χ. 

Άρθρο 5 

Κριτήρια επιλογής 

1. Οι Δομές Στήριξης επιλέγονται με βάση κριτήρια τα 
οποία αφορούν: 

α) στη γενική ικανότητα και εμπειρία του προσφέροντος 
στην Αγροτική Ανάπτυξη 

β) στα στοιχεία της πρότασης, και ιδίως τη σαφήνεια και 
τη μεθοδολογία αυτής, 

γ) στην επάρκεια και την εμπειρία των υπευθύνων και 
των λοιπών μελών της ομάδας έργου, από τα οποία στε¬ 
λεχώνεται η κεντρική μονάδα και τα μέλη του δικτύου 
(αντένες) της Δομής Στήριξης. 

2. Τα κριτήρια της προηγούμενης παραγράφου, καθώς 
και το ειδικότερο βάρος αυτών στην αξιολόγηση εξειδι¬ 
κεύονται στο τεύχος προκήρυξης του διαγωνισμού για 
την επιλογή των Δομών Στήριξης. 

Άρθρο 6 

Αμοιβή των Δομών Στήριξης 

1. Η αμοιβή των Δομών Στήριξης για κάθε διοικητική Πε¬ 
ριφέρεια ανέρχεται στα ακόλουθα ποσά, μη συμπεριλαμ¬ 
βανομένου του Φ.Π.Α. 

Περιφέρεια Ανατολικής Μακεδονίας & Θράκης: έως 4.568.024 ευρώ 
Περιφέρεια Κεντρικής Μακεδονίας: έως 3.811.160 ευρώ 

Περιφέρεια Δυτικής Μακεδονίας: έως 4.744.498 ευρώ 

Περιφέρεια Ηπείρου: έως 4.310.571 ευρώ 

Περιφέρεια Θεσσαλίας: 
Περιφέρεια Στερεός Ελλάδας: 
Περιφέρεια Πελοποννήσου: 
Περιφέρεια Δυτικής Ελλάδας: 
Περιφέρεια Ιονίων Νήσων: 
Περιφέρεια Βορείου Αιγαίου: 
Περιφέρεια Νοτίου Αιγαίου: 
Περιφέρεια Κρήτης: 


έως 4.248.163 ευρώ 
έως 6.518.107 ευρώ 
έως 4.252.599 ευρώ 
έως 4.439.082 ευρώ 
έως 1.609.457 ευρώ 
έως 1.231.994 ευρώ 
έως 1.273.020 ευρώ 
έως 3.596.300 ευρώ 


2. Για τα Ολοκληρωμένα Προγράμματα Ανάπτυξης 
Αγροτικού Χώρου που υλοποιούνται οτην Περιφέρεια Ατ¬ 
τικής η αμοιβή για την παροχή των βασικών υπηρεσιών 
υποστήριξης ορίζεται έως 330.219 ευρώ. 

3. Με την επιφύλαξη της συνολικής δαπάνης για την 
αμοιβή των Δομών Στήριξης έως 44.933.195 ευρώ, η εν¬ 
δεικτική αμοιβή ανά Δομή Στήριξης μπορεί να διαφορο¬ 
ποιείται από τον Υπουργό Γεωργίας κατά την υπογραφή 
σύμβασης ανάλογα με τον αριθμό των Ολοκληρωμένων 
Προγραμμάτων Ανάπτυξης Αγροτικού Χώρου των ΠΕΠ 
με την ευθύνη των οποίων η Δομή Στήριξης επιβαρύνεται. 

Άρθρο 7 

Τρόπος πληρωμής -Πιστοποίηση δαπανών 


1. Η αμοιβή καταβάλλεται στη Δομή Στήριξης, μετά από 
αίτησή της, στη βάση ετήσιου προϋπολογισμού ως εξής: 

α. Χορηγείται πρώτη προκαταβολή έως 30% του ποσού 
που έχει αναληφθεί ως υποχρέωση για το συγκεκριμένο 
έτος άμεσα μετά την υπογραφή της σύμβασης. 

β. Στο τέλος κάθε ημερολογιακού τριμήνου η Δομή Στή¬ 
ριξης υποβάλλει στο Υπουργείο Γεωργίας αίτηση προς 
πιστοποίηση δαπανών συνοδευόμενη από τα σχετικά 
αποδεικτικά στοιχεία και νόμιμα παραστατικά. Μετά την 
πιστοποίηση των δαπανών καταβάλλεται στη Δομή Στήρι¬ 
ξης το πιστοποιηθέν ποσό μειωμένο κατά την αναλογία 
της προκαταβολής (30%). 

2. Η Δομή Στήριξης τηρεί τραπεζικό λογαριασμό στον 
οποίο κατατίθενται αποκλειστικά οι πληρωμές που αφο¬ 
ρούν τις συγκεκριμένες υπηρεσίες. 

3. Η Δομή Στήριξης, τόσο η κεντρική μονάδα όσο και τα 
μέλη του δικτύου, εφόσον πρόκειται για συνεργαζόμε- 
νους φορείς, τηρούν ανεξαρτήτως της νομικής φύσης 
τους, βιβλία Γ κατηγορίας του Κ.Β.Σ., στα οποία καταχω- 


ρούνταιτα έξοδα και τα έσοδα για τις υπηρεσίες υποστή¬ 
ριξης. Σε κάθε περίπτωση, η Δομή Στήριξης πραγματο¬ 
ποιεί τις λογιστικές εγγραφές που αφορούν τις υπηρε¬ 
σίες υποστήριξης χωριστά από τις λοιπές εγγραφές που 
αφορούν τυχόν άλλες δραστηριότητες της Δομής Στήρι¬ 
ξης· 

Άρθρο 8 

Επιμερισμός δαπανών 

Σε περίπτωση που η Δομή Στήριξης έχει δραστηριότη¬ 
τες πέραντων υπηρεσιώνπου αφοράη απόφαση αυτή, οι 
σχετικές δαπάνες αμοιβής του Γ ενικού Διευθυντή ή Διευ¬ 
θυντή τόσο της κεντρικής μονάδας όσο και των αντένων 
αυτής, καθώς και τα γενικά έξοδα της Δομής Στήριξης θα 
επιμερίζονται ανάλογα με το ποσό της Δημόσιας Δαπά¬ 
νης όλων των προγραμμάτων που υποστηρίζονται από 
αυτή. 

Άρθρο 9 

Παρεχόμενες εγγυήσεις 

1. Γ ιατην υπογραφή της σύμβασης με το Υπουργείο Γ ε¬ 
ωργίας η Δομή Στήριξης προσκομίζει εγγυητική υπέρ του 
Υπουργείου Γεωργίας επιστολή τράπεζας ή άλλου χρη¬ 
ματοπιστωτικού οργανισμού που έχει από το νόμο δικαί¬ 
ωμα έκδοσης εγγυητικών επιστολών καλής εκτέλεσης ίση 
με το 5% του συνολικού προϋπολογισμού, μη συμπερι¬ 
λαμβανομένου του Φ.Π.Α. και πάντως όχι μεγαλύτερη 
από εκατόν πενήντα χιλιάδες (150.000) ευρώ. 

2. Για τη λήψη προκαταβολής η Δομή Στήριξης προ¬ 
σκομίζει εγγυητική υπέρ του Υπουργείου Γεωργίας επι¬ 
στολή τράπεζας ή άλλου χρηματοπιστωτικού οργανι¬ 
σμού που έχει από το νόμο δικαίωμα έκδοσης εγγυητικών 
επιστολών ύψους αντίστοιχου με το ποσό της χορηγού¬ 
μενης προκαταβολής, χωριστά για την κοινοτική και την 
εθνική συμμετοχή, συμπεριλαμβανομένου του Φ.Π.Α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιανουάριου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΛ. ΧΡΙΣΤΟΔΟΥΛΑΚΗΣ ΓΕΩΡΓ. ΔΡΥΣ 




1552 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 
Θ-ΓΠ3ΪΙ: ννθ0ΙΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































